Á vef Síldarminjasafns Íslands segir að óvenju mikið hafi rignt á Siglufirði undanfarna daga , svo mikið að flætt hefur inn í hús og fráveitukerfi ekki haft undan vatnsflaumnum . Á lóð Síldarminjasafnsins safnaðist ekki bara rigningarvatnið sem féll til jarðar , heldur streymdi þangað vatn undan byggðinni við fjórar götur í hlíðinni ofan við safnið . Jarðvatn bæði spratt undan bakkanum ofan safnhúsanna á um það bil 180 metra kafla og rann einnig stríðum straumi í lækjarbunum frá Hafnargötunni . Vatnsdýptin í Njarðarskemmu varð 80 cm Þetta leiddi til þess að mikið vatn safnaðist upp milli Gránu og Bátahússins og flæddi inn í Njarðarskemmu , en húsið er áfast Gránu og þar er sýning um raforkuframleiðslu í þágu síldariðnaðarins , sem opnaði árið 2015 . Vatnsflaumnum stýrt út í lónið við Róaldsbrakka Haustið 2015 sköpuðust svipaðar aðstæður eftir mikið vatnsveður í ágústmánuði . Þá safnaðist mikið vatn fyrir á safnlóðinni en vatnsdýptin í Njarðarskemmu varð þó ekki jafn mikil og nú . Í kjölfarið óskaði Síldarminjasafnið eftir því að sveitarfélagið kæmi fyrir fráveitulögn á svæðinu til að mæta slíkum flóðum í framtíðinni og sporna við frekara tjóni . Vel var tekið í erindið og því vísað til fjárhagsáætlunar fyrir árið 2016 . Milli Bátahússins og Gránu safnaðist gríðarmikið vatn Skemmst er frá því að segja að enn hefur ekkert gerst , og ástandið því enn verra nú en fyrir fjórum árum . Reynt að hindra frekara vatnstjón í Ásgeirsskemmu og Frystihúsinu